22. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΩΣ ΤΗΣ ΠΡΟΕΔΡΙΑΣ ΤΗΣ ΔΗΜΟΚΡΑΤΙΑΣ Αριθ. Φ. 1601/899 της 23/24 Φεβρ. 1977 (ΦΕΚ Β'138) Περί καθορισμού των ειδικοτέρων αρμοδιοτήτων τμημάτων Γραφείων της Προεδρίας της Δημοκρατίας. Έχοντες υπ' όψει: Τας διατάξεις του άρθρ.20 παρ.1 εδάφ. α' του Π.Δ. 759/1976 (ΦΕΚ 274/Α' της 15.10.76), περί κωδικοποιήσεως εις ενιαίον κείμενον των ισχυουσών διατάξεων "περί συστάσεως, οργανώσεως και λειτουργίας των υπηρεσιών της Προεδρίας της Δημοκρατίας" αποφασίζομεν: Καθορίζομεν ως ακολούθως τας ειδικωτέρας αρμοδιότητας, ενός εκάστου τμήματος των Γραφείων της Προεδρίας της Δημοκρατίας, ως ταύτα διαρθρούνται οργανικώς δια του άρθρ.2 του Π.Δ. τούτου, ήτοι του ιδιαιτέρου Γραφείου Προέδρου, του Γραφείου Διοικητικών Υποθέσεων και του Γραφείου Οικονομικών Υποθέσεων. 1)Ιδιαίτερον Γραφείον Προέδρου της Δημοκρατίας. Αι αρμοδιότητες του Ιδιαιτέρου Γραφείου του Προέδρου της Δημοκρατίας κατανέμονται μεταξύ των τμημάτων αυτού ως κάτωθι: Α.Τμήμα Τύπου: Εις την αρμοδιότητα του τμήματος τύπου ανήκει: 1.Η παρακολούθησις του ημεδαπού και αλλοδαπού ημερησίου και περιοδικού Τύπου επί θεμάτων αφορώντων εις τον Πρόεδρον της Δημοκρατίας και τας Υπηρεσίας της Προεδρίας και η μέριμνα δια την σύνταξιν απαντήσεων επί συναφών σχολίων ή άλλων δημοσιευμάτων. 2.Η έκδοσις και διοχέτευσις, προς τα μέσα ενημερώσεως και δημοσιότητος ανακοινώσεων επί διαφόρων εκδηλώσεων, ως ακροάσεων, δημοσίων εμφανίσεων, και μετακινήσεων του Προέδρου της Δημοκρατίας, η ενημέρωσις αυτών επί των προγραμμάτων των εκδηλώσεων τούτων και η εν συνεργασία μετά των λοιπών Γραφείων της Προεδρίας της Δημοκρατίας αντιμετώπισις συναφών θεμάτων. 3.Η ευθύνη δια την έκδοσιν δελτίων τύπου και η επιμέλεια ειδικών εντύπων. 4.Η μέριμνα δια την προμήθειαν των αναγκαίων εις την υπηρεσίαν εντύπων (εφημερίδων και περιοδικών) ελληνικών και ξένων. 5.Η τήρησις αρχείου Τύπου επί θεμάτων αφορώντων την Υπηρεσίαν εν γένει, ως και αρχείου εφημερίδων, περιοδικών και φωτογραφιών. Β' Τμήμα Δημοσίων Σχέσεων Εις την αρμοδιότητα του Τμήματος Δημοσίων Σχέσεων ανήκει: 1.Ο χειρισμός της προς τον Πρόεδρον της Δημοκρατίας απευθυνομένης προσωπικής και επισήμου αλληλογραφίας. Εάν η αλληλογραφία αύτη αφορά εις Αρχηγούς Ξένων Κρατών, εις το ενταύθα Διπλωματικόν Σώμα, εις επισήμους Ξένους, εις Διεθνείς Οργανώσεις, εις ομογενείς του εξωτερικού, ως και εις Ελληνικά Ιδρύματα ή Οργανώσεις του εξωτερικού, ο χειρισμός ταύτης ανήκει εις το Διπλωματικόν Γραφείον. 2.Η εξυπηρέτησις του Προέδρου της Δημοκρατίας εις άπαντα τα προσωπικά αυτού θέματα. 3.Η μελέτη, εισήγησις και εν συνεργασία μετά των λοιπών Γραφείων της Προεδρίας της Δημοκρατίας αντιμετώπισις θεμάτων αναφερομένων εις τα προσωπικάς επαφάς, ακροάσεις, δημοσίας εμφανίσεις και μετακινήσεις του Προέδρου της Δημοκρατίας εις το Εσωτερικόν της Χώρας. 4.Η επιμέλεια δια την παρά τω Προέδρω της Δημοκρατίας σύγκλησιν των υπό του Συντάγματος προβλεπομένων συλλογικών οργάνων, εις τας υπό τούτου οριζομένας περιπτώσεις. 5.Η ευθύνη του προγραμματισμού και η οργάνωσις πάσης φύσεως εκδηλώσεων, ως εορτών, δεξιώσεων και γευμάτων και η αντιμετώπισις των ανακυπτόντων συναφών θεμάτων εν συνεργασία μετά των λοιπών Γραφείων της Προεδρίας της Δημοκρατίας. Εάν αι ανωτέρω εκδηλώσεις αφορούν εις επισκέψεις Αρχηγών Ξένων Κρατών, εις το ενταύθα Διπλωματικόν Σώμα, εις επισήμους ξένους, εις Διεθνείς Οργανώσεις, εις ομογενείς του εξωτερικού, ως και Ελληνικά Ιδρύματα ή Οργανώσεις του εξωτερικού ο προγραμματισμός και η οργάνωσις των ανωτέρω εκδηλώσεων ως και η εν συνεργασία μετά των λοιπών αρμοδίων Γραφείων της Προεδρίας αντιμετώπισις των συναφών θεμάτων ανήκει εις το Διπλωματικόν Γραφείον. 6.Η τήρησις και ενημέρωσις αρχείου δημοσίων σχέσεων. 2)Γραφείον Διοικητικών Υποθέσεων. Αι αρμοδιότητες του Γραφείου Διοικητικών Υποθέσεων κατανέμονται μεταξύ των Τμημάτων αυτού ως κάτωθι: Α'. Τμήμα προσωπικού και Γραμματείας Εις την αρμοδιότητα του τμήματος τούτου ανήκει: 1.Η ρύθμισις παντός θέματος αναγομένου εις τον διορισμόν, απόσπασιν, τοποθέτησιν, πρόσληψιν επί συμβάσει εργασίας ιδιωτικού δικαίου, απόλυσιν, άρσιν αποσπάσεως, καταγγελίαν συμβάσεως εργασίας, κίνησιν εκτός έδρας δι' εκτέλεσιν υπηρεσίας και εν γένει παντός θέματος, αναφερομένου εις την υπηρεσιακήν κατάστασιν ή τας αποδοχάς του πάσης κατηγορίας και σχέσεως προσωπικού, ως και η έκδοσις των σχετικών πράξεων και αποφάσεων. (Μετά την σελ.66,18) Σελ. 66,19 Τεύχος 631-Σελ.3 Προεδρία Δημοκρατίας 1.Δ.α.22 2.Η τήρησις των κατά νόμον στοιχείων και ατομικών φακέλλων του πάσης κατηγορίας και σχέσεως προσωπικού. 3.Η μέριμνα συγκροτήσεως και λειτουργίας των Υπηρεσιακών και Πειθαρχικών Συμβουλίων, η γραμματειακή εξυπηρέτησις αυτών, ως και η υλοποίησις των αποφάσεών των. 4.Η μέριμνα της παραλαβής της απλής και διαβαθμισμένης αλληλογραφίας και διακινήσεώς της εντός των υπηρεσιών της Προεδρίας της Δημοκρατίας, εξαιρέσει της προσωπικής και επισήμου αλληλογραφίας του κ. Προέδρου, η καταχώρησις ταύτης εις το πρωτόκολλον εισερχομένων, η δακτυλογράφησις, παραβολή και θεώρησις των προς αποστολήν εγγράφων, η διεκπεραίωσις τούτων, ως και η τήρησις των αναγκαιούντων βιβλίων, σχεδίων και αρχείου. 5.Η χρησιμοποίησις και εν γένει λειτουργία του φωτοτυπικού μηχανήματος και των πολυγράφων. Β. Τμήμα Διοικητικής Μερίμνης. Εις την αρμοδιότητα του Τμήματος τούτου ανήκει: 1.Η οργάνωσις και εποπτεία συνεργείου επισκευής και συντηρήσεως των ηλεκτρομηχανολογικών, κτιριακών και λοιπών εγκαταστάσεων της Προεδρίας της Δημοκρατίας. 2.Η οργάνωσις και εποπτεία συνεργείου καθαριότητος των εσωτερικών και εξωτερικών χώρων των κτιρίων της Προεδρίας της Δημοκρατίας 3.Η συντήρησις υλικού, επίπλων και σκευών. 4.Η μέριμνα συντηρήσεως και βελτιώσεως των κήπων. 5.Η μέριμνα της προετοιμασίας και η εκτέλεσις των προγραμματισθέντων επισήμων γευμάτων και δεξιώσεων και πάσης φύσεως συναφών εκδηλώσεων. Αι σχετικαί λεπτομέρειαι καθορίζονται κατά περίπτωσιν εν συνεργασία μετά του Ιδιαιτέρου Γραφείου του Προέδρου ή του Διπλωματικού Γραφείου, αναλόγως της αρμοδιότητος εκάστου τούτων ως αύτη εις την παρ.2 περ.β' του άρθρ.3 του Π.Δ. 759/1976 και την παρ.Β5 του άρθρ.1 της παρούσης ορίζεται Γ' Τμήμα Μεταφορικών Μέσων Εις την αρμοδιότητα του τμήματος τούτου ανήκει: 1.Η μέριμνα δια την αντιμετώπισιν των αναγκών της Προεδρίας της Δημοκρατίας εις μεταφορικά μέσα, καύσιμα και συναφή υλικά, ως και η εν συνεργασία μετά του Γραφείου Οικονομικών Υποθέσεων ρύθμισις παντός θέματος αφορώντος εις τον εφοδιασμόν και την διαχείρισιν τούτων. 2.Η οργάνωσις και εποπτεία συνεργείου επισκευής και συντηρήσεως των οχημάτων. Σελ. 66,20 Τεύχος 631-Σελ.4 3.Η κατανομή εργασίας των οδηγών αυτοκινήτων και τεχνικών συνεργείου. 4.Η διάθεσις των απαραιτήτων μεταφορικών μέσων δια τας ανάγκας της Προεδρίας της Δημοκρατίας και ο έλεγχος κινήσεως τούτων. 3)Γραφείον Οικονομικών Υποθέσεων Αι αρμοδιότητες του Γραφείου Οικονομικών Υποθέσεων κατανέμονται μεταξύ των τμημάτων αυτού ως κάτωθι: Α' Τμήμα Χρηματικής Διαχειρίσεως. Εις την αρμοδιότητα του τμήματος τούτου ανήκει: 1.Η μέριμνα δια την κατάρτισιν και παρακολούθησιν εκτελέσεως του Προυπολογισμού της Προεδρίας. 2.Η σύνταξις εγγράφων και αποφάσεων εκτελέσεως προμηθειών και εργασιών, η μέριμνα δια την σύναψιν συμβάσεων, δημοσίευσιν διακηρύξεων και ετέρων συναφών εγγράφων. 3.Η διαχείρησις του χρηματικού, η εκκαθάρισις και πληρωμή των αποδοχών και αποζημιώσεων του πάσης κατηγορίας προσωπικού της Προεδρίας της Δημοκρατίας και η εν γένει ανάληψις υποχρεώσεων εν τω Προυπολογισμώ και εκκαθάρισις και πληρωμή των πάσης φύσεως δαπανών. Β' Τμήμα Προμηθειών και Διαχειρίσεως Υλικού Εις την αρμοδιότητα του Τμήματος τούτου, ανήκει: 1.Η διενέργεια προμηθειών πάσης φύσεως υλικών, αναγκαιούντων δια την εύρυθμον λειτουργίαν της Προεδρίας της Δημοκρατίας, ήτοι εφοδίων, επίπλων και σκευών, γραφικής ύλης και λοιπών μέσων, ως και η διαχείρισις τούτων. 2.Η μέριμνα δια την παρακολούθησιν και φύλαξιν του πάσης φύσεως αναλωσίμου και μη, υλικού της Προεδρίας της Δημοκρατίας, ως και η τήρησις των αναγκαιούντων διαχειριστικών βιβλίων και στοιχείων. Αι υπ’ αριθ. Φ. 1617/3/19388/19.11.75 (ΦΕΚ 1371/Β' 21.11.75) και 100/Φ.1617/5/9.1.76 (ΦΕΚ 10/Β'/13.1.76) σχετικαί αποφάσεις ημών καταργούνται. Η παρούσα δημοσιευθήτω δια της Εφημερίδος της Κυβερνήσεως. 1.Δ.α.22 Προεδρία Δημοκρατίας 